Deg ungal Tamacahut taneggarut, tanaggalt ur tesseqdec ara aglam n uwadem neɣ aglam n wadeg, akud..., d aya i yeǧǧan imeɣri ur yaḥsi ara acu yeqqar, ur yufi ara ad yessugen deg allaɣis amek ggan iwudam neɣadigen.Limer ad d-nefk amedya am BALZAC deg ungalen yura, yesseqdec aglam s telqayt anda yessaweḍ ugar n 20 n yisebtaren ɣef uglam n uwadem neɣ tɣawsa, yettak azal i yal aferdis, ama d tafekka ama deg tidmi.Ihi aglam d aḥric agejdan deg usugen aladɣa deg ungal, maca tanaggalt tezgel aferdis-a anda ur d-tefki ara isallen ɣef iwudam d aya i yeǧǧan awadem ur yesɛi ara tugna deg allaɣ neɣ deg usugen n yimeɣri, ɣef waya yuɣal uwadem d taɣect nsell-as kan, ur neẓri ara anwa id-yettmesslayen deg-s aladɣa s ufellaq n uwadem Nek i yeǧǧan imeɣri yaḥsel ur yeẓri anwa i d-yettalsen imi ttwabeddlen yismawen n uwadem ugar n 11 n yiberdan. Akken i d-yenna RAIMOND degLe roman: Deg tegnit n uneqqis s uwadem amenzu asuf d amsawal i d aṣṣaḍ n uneqqis-is,1 Amsawal yettals-d tudert-is s uwadem amenzu asuf nekk.2